stanford-oval/wikipedia huggingface dataset:
הנפקה
החיתום בהנפקה

לצורך הנפקה מקובל להשתמש בשירותיהם של חתמים אשר דואגים להפצת ניירות הערך ומשמשים רשת ביטחון למציע כנגד חוסר היענות מצד הציבור. החתם מעניק "ביטוח" למציע, כך שאם לא כל ניירות הערך המוצעים ירכשו על ידי הציבור בשוק הראשוני, החתם עצמו ירכוש את החלק הנותר. אין חובה להשתמש בחיתום בהנפקה וניתן לבצעה בלעדיו.
חברה המעוניינת בסיוע של חברת חיתום ממנה מנהל קונסורציום (גוף המאגד ארגונים המשתפים פעולה בעניין פיננסי מסוים) חתמים, אחד או יותר, המלווה את הליכי הכנת התשקיף, מנהל את מסע השיווק של ניירות הערך ומקבץ מספר חתמים לקונסורציום החותם על התשקיף ומבטיח את רכישת ניירות הערך המוצעים בו.
בהבטחת רכישת ניירות הערך בהנפקה משתתפים כל החתמים הנמנים עם הקונסורציום לפי חלוקה הנקבעת על ידי מנהלי הקונסורציום בהסכמת החתמים. מנהלי קונסורציום החתמים משתתפים גם בתכנון מבנה ההנפקה, סוגי ניירות הערך שיוצעו בה והמחיר בו יוצעו לציבור. מנהלת קונסורציום החתמים, במסגרת שירותי ניהול ההנפקה, מנהלת גם את מסע השיווק המלווה את ההנפקה והכולל מצגות של החברה בפני משקיעים פוטנציאליים. משקיעים אלה כוללים בעיקר בנקים, חברות ביטוח, מנהלי תיקי השקעות, קופות גמל, קרנות נאמנות, קרנות פנסיה ויועצים. באמצעותם מקווה מנהלת קונסורציום החתמים להגיע גם למשקיע הפרטי. ברוב ההנפקות מקובל לקיים מכרז מוקדם (שגם הוא מנוהל על ידי חברת החיתום) שמיועד למשקיעים מוסדיים המתחייבים עוד טרם פרסום התשקיף, תמורת עמלה, להזמין ניירות ערך מההנפקה.
חברות שרוצות שירותי שיווק והפצה בלבד מתקשרות עם חתם אחד או יותר ואלה מובילים את מסע השיווק של ניירות הערך ואת התיווך בין החברה לבין משקיעים פוטנציאליים. במקרה כזה לא מובטחת ההנפקה בהתחייבות חיתומית ואין התחייבות לרכישת ניירות הערך שלא נרכשו על ידי הציבור.
החתמים החתומים על תשקיף אחראיים לנזק שעלול להיגרם בשל הפרטים הכלולים בו לכן, הם מנהלים הליכי בדיקה בקשר לחברה המנפיקה הכוללים בדיקות חשבונאיות ומשפטיות שמטרתן לוודא כי התשקיף אינו כולל פרט מטעה. לצורך כך משתמשת מנהלת קונסורציום החתמים ברואי חשבון, עורכי דין ולעיתים גם בכלכלנים המבצעים מטעמה ועבורה את הבדיקות האמורות.
שירות ניהול קונסורציום החתמים מורכב בעיקר ממרכיבים אלה:
תכנון הליך ההנפקה ומבנה ההנפקה
בדיקת נאותות
ניהול מסע השיווק
ניהול המכרז המוסדי
הרכבת קונסורציום של חתמים
רכישת ניירות ערך שלא נרכשו על ידי הציבור
בנוסף לכך מקבלת החברה המנפיקה גם שרותי ריכוז להנפקה, ממנהלת קונסורציום החתמים או מגוף קשור. בין שירותים אלה ניתן למצוא:
קבלת ההזמנות לניירות ערך המונפקים מהבנקים וחברי הבורסה
ריכוזן
ניתוח תוצאות ההנפקה
דיווח על כך לבנקים וחברי הבורסה
חיוב המזמינים להם הוקצו ניירות ערך בהנפקה בסכומי הרכישה
תשקיפי מדף נותנים כמה הקלות משמעותיות ומאפשר גמישות למנפיקים בהיבט הנגישות לשוק. מוצרי מדף אלה העצימו מאוד את התופעה של הנפקות ללא סיוע חתם שבהן מצטמצם שירות חברות החיתום לתחום השיווק בלבד.
על פי הנחיה של הרשות לניירות ערך, מחויבת חברה שיוצאת בהנפקה ראשונית לרשום את ניירות הערך שהנפיקה למשקיעים מוסדיים בהנפקה פרטית למסחר בבורסה, לפרסם לשם כך תשקיף עליו חתומים החתמים המתמחרים שליוו את הליכי ההנפקה הפרטית.
ראו גם

הנפקת זכויות
הנפקה ראשונה לציבור
הערות שוליים

↑  סעיף 1 לחוק ניירות ערך, תשכ"ח-1968.
↑  המנפיק הוא אותו תאגיד שניירות הערך המוצעים נמנים עם מציבת ניירות הערך שלו, כמשמעותה בדיני החברות.
↑  סעיף 15 לחוק ניירות ערך, תשכ"ח-1968.
↑  סעיף 17 לחוק ניירות ערך, תשכ"ח-1968; תקנות ניירות ערך (פרטי התשקיף וטיוטת תשקיף - מבנה וצורה), תשכ"ט-1969.
↑  סעיף 31(א) לחוק ניירות ערך, תשכ"ח-1968.
הלן דארוז

| --- | --- |

 לידה:  23 בפברואר 1967 (בת 57) מון-דה-מרסן, לאנד, צרפת 
 השכלה:  KEDGE Business School 
 מסעדות:  הלן דארוז
 פרסים והוקרה:  אבירה בלגיון הצרפתי (1 בינואר 2012)  קצינה במסדר ההצטיינות הלאומי (31 בדצמבר 2020)  אביר במסדר ההצטיינות הלאומי (30 בינואר 2008)  קצין מסדר האמנויות והספרות (17 באוקטובר 2022) 
 
הלן דארוז (בצרפתית: Hélène Darroze; נולדה ב-23 בפברואר 1967) היא שפית צרפתייה. בעלת מסעדת "הלן דארוז" ברובע השישי של פריז אשר לה 15/20 נקודות בגו מיו והניקוד המקסימלי של שלוש צלחות במדריך פודלו (נכון ל-2010). דארוז היא האישה היחידה בצרפת שזכתה בשני כוכבים במדריך מישלן האדום מאז 2003 (אן-סופי פיק היא האישה היחידה בצרפת שקיבלה שלושה כוכבים). במהדורת 2010 של המדריך הורדה מסעדתה לכוכב אחד.
דארוז, היא הדור רביעי למשפחה של מלונאים ומסעדנים בלאנד. ב-1895 אבי סבה של הלן דארוז פתח את האוברז' "Le Relais" בווינלנב-דה-מארסאן, המרוחקת כ-20 ק"מ מזרחית למון-דה-מארסאן בלאנד. סבה ז'אן וסבתה שארלוט המשיכו בניהול המקום ואחריהם גם אביה פרנסיס. אביה הסתכסך עם סבה, עזב את המסעדה המשפחתית והפך לנגוסיאן של ארמניאק. לאחר זמן התפייס פרנסיס עם ז'אן ושב למסעדה המשפחתית.
ברובן של מסעדות הצמרת בצרפת יש בקבוקי יין בני 20 עד 80 שנה הנושאים את השם "דארוז". האוברז' המשפחתי שהחל כטאבל ד'אוט, הפך לימים למסעדה ולרלה א שאטו.
לאחר שדארוז סיימה את בית הספר למנהל עסקים של בורדו, היא עבדה במשך שלוש שנים במסעדת "לואי ה-15" באוטל דה פארי, אצל השף אלן דיקאס במונטה קרלו. בתחילה כקומיס ואחר-כך כמנהלת אדמיניסטרטיבית. דיקאס, שבדיוק קיבל 3 כוכבים במדריך מישלן האדום, עודד אותה להמשיך בתחום.
ב-1993 אחיה מארק, שהתכוון ליטול את הפיקוד על המסעדה המשפחתית החליט לבסוף להיעשות ליינן ומשווק של ארמניאק. החלטה זו של אחיה, אפשרה לה לתפוס את מקומו באוברז' המשפחתי, "שה דארוז", לצידו של אביה. ב-1995 החלה לנהל את המסעדה וקיבלה כוכב במישלן ו-16 נקודות בגו מיו. היא נבחרה ל"שפית הצעירה של השנה" בידי מדריך שאמפראר וב-1996 נבחרה ל"תקווה הצעירה" של גו מיו בדרום-מערב צרפת. באותה שנה אף נבחרה בידי רשת רלה א שאטו לבשל את ארוחתם של ז'אק שיראק והלמוט קוהל בפריגור, עליה קיבלה שבחים משיראק.
החל מ-2015 היא שופטת בתוכנית המציאות "Top Chef" בגרסתה הצרפתית החל מעונה השישית.
שדרות סן-ז'רמן בפריז

ב-1999 מכרה דארוז את המסעדה המשפחתית, כשרצונה היה להקים את המסעדה המסורתית "הלן דארוז" ברחוב d’Assas בגדה השמאלית בשדרות סן-ז'רמן שברובע השישי של פריז. מי שעיצב את המסעדה היה בן-דודה, אנרי בק (Henry Becq). למסעדה מספר מאפיינים: סלון הלן, שהוא בר-סלון עם טאפאסים וקוקטיילים בקומת הקרקע. חדר אוכל המתבסס על המטבח של דרום מערב-צרפת ובעיקר חבל הבסקים ופריגור בקומה הראשונה. בנוסף, ה"בודואר" מציע תפריט טעימות של דארוז והחנות מוכרת מוצרים בסקיים תוצרת בית.
ב-2001, כשעוד לא עברה שנה מעת פתיחת המסעדה, היא זכתה בכוכב אחד במדריך מישלן האדום, וב-2003 זכתה בכוכב השני. דארוז היא האישה היחידה בצרפת, יחד עם אן-סופי פיק – שלה שלושה כוכבים במישלן, המחזיקה בדרוג זה. שתי הנשים ייסדו את מועדון "האמהות העובדות" שמטרתו לאתר, להכשיר ולקדם אז'ני בראזייה, אמא בלאן ואמא פולאר חדשות. דארוז איבדה את הכוכב השני שלה ב-2010.
מיזמים נוספים

ב-2007 פתחה דארוז את הביסטרו "Toustem" (שפירושו "תמיד" בגאסקונית), אך הוא נסגר באוגוסט 2008. הביסטרו מוקם ליד הרובע הלטיני ברובע החמישי של פריז, מול  קתדרלת נוטרדאם.
ב-2008 דארוז קיבלה לידיה את מסעדות הקונאט בלונדון, מלון יוקרה בן 110 שנה במייפייר. דארוז מפקחת על כל עבודות השיפוץ של המלון, ובכלל זה על שירות החדרים, אירועים פרטיים והקונאט גריל. ב-2009 זכתה בכוכב במדריך מישלן הבריטי.
מטבחה של הלן דארוז

בישולה מושפע מהמטבח האזורי של מכורתה, מבורדו, עבור בחבל הבסקים, פריגור, והוא מושפע מנסיעותיה באיטליה, ספרד והודו.
המוצרים החביבים עליה הם: טלה מהבסקים, חלב כבשים מהפירנאים ומארץ הבסקים, פואה גרא, ירקות מווינלנב-דה-מארסאן, אויסטרים מקנקאל, קוויאר מאקוויטן, פילה של זאב הים ודג סנט פייר מסן-ז'אן-דה-לוז או ליז, עוף מהלאנד, כמהין מפריגור, פואה גרא של ברווז, אספרגוס, פטריות ספ, יונים, כמהין מאלבה, יינות בורדו, יינות מאניאן וארמניאק.
ספריה

2005: "Nobody tells me what I will fly in" by Helene Darroze, Coco Jobard and Bernard Penalba, photos by Jérôme Delafosse - Biography & Cookbook - Editions Le Cherche Midi. Winner of the Gourmand World Cookbook Awards
2006: "Snacks" by Helene Darroze - Editions Perrin Academic Bookstore
הערות שוליים

↑  אביטל ענבר, התענוגות של דרום מערב צרפת, הוצאת כתר, ירושלים, 2005. עמ' 142, 151–152, 154–158, 186.
| --- | --- |
בקרת זהויות :  BnF: cb15052509v (data)  ISNI: 0000 0000 0495 315X  SUDOC: 235592692  VIAF: 27350595   WorldCat (עם VIAF): 27350595 
חדר האוכל במסעדת הלן דארוז
חזית המסעדה
טרטר אויסטר וקוויאר
ה'ת"ר

.
ה'ת"ר (5,600) ובקיצור ת"ר – היא שנה עברית  אשר החלה ביום א' בתשרי, אור ל-9 בספטמבר 1839, והסתיימה ביום כ"ט באלול, 27 בספטמבר 1840.
המולד של תשרי חל ביום ראשון, 20 שעות ו-694 חלקים. לפיכך זו שנה מסוג בשז. היא מעוברת, ואורכה 385 ימים.
זו שנת שמיטה, ושנת 14 במחזור העיבור ה-295. תקופת ניסן שבשנה זו היא תחילת שנת 28 (סימנה כחיבז) במחזור השמש ה-201.
שנה זו היא שנת 1,771 לחורבן הבית, ושנת 2,151 לשטרות.
אירועים

א' באדר א' - פרשת עלילת דמשק נפתחת בהיעלמותו של נזיר נוצרי
לפי מסורת שאמינותה שנויה במחלוקת במחקר, הגאון מווילנה ותלמידיו ראו בפסוק משיר השירים "קול התֹר נשמע בארצנו" (ב', י"ב) רמז לאתחלתא דגאולה, ומתוך כך קבעו כי החל משנת ה'ת"ר (1840) זו תקופת אתחלתא דגאולה ובעקבות כך עלו לארץ ישראל.
נולדו

כ"ח באדר ב' - אמיל זולא, סופר צרפתי, כתב את "אני מאשים" בעקבות פרשת דרייפוס (נפטר ב-ה'תרס"ב)
י"ט בחשוון - הרב יצחק יעקב ריינס, מגדולי התורה ביהדות ליטא ורוסיה הלבנה, ומייסד תנועת "המזרחי" (נפטר ה'תרע"ה)
נפטרו

כ"ה בתשרי – החת"ם סופר, אב"ד וראש ישיבה במטרסדורף ובפרשבורג, ומגדולי הרבנים והפוסקים בדורות האחרונים, ממעצבי ההשקפה היהודית-אורתודוקסית. (נולד בה'תקכ"ג).
ט' באב - הרב רפאל אהרן מונסונייגו - אב בית הדין ורבה של פאס.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הנרי ליטולף

| --- | --- |

 לידה:  6 בפברואר 1818 לונדון, הממלכה המאוחדת של בריטניה הגדולה ואירלנד 
 פטירה:  6 באוגוסט 1891 (בגיל 73) קולומב, צרפת 
 מוקד פעילות:  בראונשווייג 
 זרם:  המוזיקה הקלאסית בתקופה הרומנטית 
 סוגה:  אופרה 
 שפה מועדפת:  צרפתית 
 כלי נגינה:  פסנתר 
 
הנרי צ'ארלס ליטולף (אנגלית: Henry Charles Litolff;‏ 7 בפברואר 1818 - 5 באוגוסט 1891) היה פסנתרן, מלחין ומוציא לאור מוזיקלי אנגלי. מוכר בעיקר בגלל הסקרצו לפסנתר ותזמורת שלו.
חייו

אביו היה כנר מאלזס שהצטרף לצבא נפוליאון, הובא לאנגליה כשבוי מלחמה, נשאר באנגליה ונישא לאשה ממוצא סקוטי. הוא לימד את בנו נגינה בפסנתר וב-1830 הביא אותו לאיגנץ מושלס.
מושלס התרשם כל כך מכישרון הנגינה של ליטולף עד שהסכים ללמד אותו ללא תשלום. ב-1835 בהיותו בן 17 התחתן למרות התנגדות הוריו, עם נערה בת 16. הם עברו לפריז ובהמשך לבריסל. ליטולף התפרסם כווירטואוז ומורה לפסנתר. הוא ניגן ולימד בוורשה ובדרזדן שם לימד פסנתר את הנס פון בילוב הצעיר.
לאחר שנפרד מאשתו, התיישב בברונסוויק, שם הכיר אלמנה של מו"ל למוזיקה ובהנהלתו הפכה הוצאת התווים שלו לאחת המובילות באירופה. הוא הספיק להתחתן עוד פעמיים כשאשתו הרביעית הייתה בת 17.
יצירותיו

ליטולף חיבר יצירות לפסנתר סולו, מוזיקה קאמרית, יצירות לתזמורת מתוכן חמישה קונצרטים סימפונים (אחד אבד), שירים, יצירות למקהלה ו-13 אופרות.
היצירה המוכרת והמושמעת ביותר של ליטולף היא הסקרצו לפסנתר ותזמורת מתוך קונצ'רטו סימפוני מס' 4. שאר יצירותיו פחות ידועות ומנוגנות. בכך הוא שייך למלחינים המוכרים בעולם בזכות יצירה אחת מכל יצירותיהם.
הערות שוליים

↑  אמנם הוא נולד וחי באנגליה עד גיל 17 אבל אחר-כך חי בגרמניה, צרפת ועוד. ברוב הוויקיפדיות מקוטלג כמלחין אנגלי, כשבצרפתית צרפתי.
↑  קנת וואלרי מקליש:מוזיקה קלאסית, מדריך למאזין, עמ' 197, הוצאת אחיאסף, 1994
| --- | --- |
בקרת זהויות :  NLI: 987007283535605171  PLWABN: 9810699820805606  BIBSYS: 2118305  BNE: XX1316618  BnF: cb13896698g (data)  CiNii: DA1295275X  GND: 11948756X  ICCU: UFIV138480  ISNI: 0000 0000 8384 9376  LCCN: n81127923  LNB: 000049329  MusicBrainz: 777583e5-7582-49c7-ad41-2679af41ef73  NKC: mzk2010582534  NLA: 35656305  NLG: 218097  NTA: 096940743  RERO: 02-A003525384  SNAC: w6697fxx  SUDOC: 080163270  Trove: 1029322  VIAF: 56796826   WorldCat (עם VIAF): 56796826
הנפקה ראשונה לציבור

הנפקה ראשונית לציבור (באנגלית:  IPO – initial public offering) היא הנפקה בה חברה פרטית מציעה בפעם הראשונה את מניותיה למכירה לציבור. בדרך כלל עושות זאת חברות אשר זקוקות להון כדי להתרחב, תוך שהן בוחרות לגייס אותו מהציבור.
ככלל, גיוס הון יכול להיעשות באמצעות הנפקת סוגים שונים של ניירות ערך: מניות, איגרות חוב ואופציות למניות או איגרות חוב. עם זאת, המונח הנפקה ראשונית מתייחס להנפקת מניות בלבד. רק החזקה בידי הציבור של מניות, לא ניירות ערך אחרים, היא שמגדירה חברה כחברה ציבורית.
חברה פרטית, המעוניינת לגייס הון באמצעות הנפקה ראשונה של מניות לציבור, חייבת לקבל על עצמה כללי דיווח חשבונאיים מחמירים, המחייבים שקיפות גבוהה לציבור, כתנאי מקדים להפיכתה מחברה פרטית לחברה ציבורית. כחלק מכך, גיוס הון מהציבור מחייב פרסום של תשקיף על החברה המנפיקה. התשקיף נועד לתת לציבור את מלוא המידע הדרוש לו לשם ניתוח כדאיות ההשקעה ולשם כך הוא מפרט את עסקי החברה המנפיקה, כאשר בעיקר מדובר על תוצאותיה העסקיות ותיאור בעלי המניות שלה. בנוסף, נקבע בתשקיף מועד שבו מוזמן הציבור להגיש לחברה את בקשותיו לרכישת ניירות הערך המוצעים על פיו (בתשקיף שאיננו תשקיף מדף, מדובר בדרך כלל על כשבוע לאחר מועד פרסום התשקיף). מאידך, על פי תשקיפי מדף ניתן לפרסם דוחות הצעות מדף במשך שנתיים ממועד פרסומו של תשקיף המדף וליהנות מנגישות מהירה לשווקים.
הנפקה ראשונית יכולה להיעשות בליווי של חברת חיתום, או בצורה עצמאית.
יתרונות וחסרונות להנפקה

יתרונות:
דרך לגיוס כסף מהציבור.
בדרך כלל הנפקה גורמת להגדלת המוניטין של החברה.
גיוס כסף מהציבור עדיף בדרך כלל על גיוס משקיע נוסף שהתערבותו בנעשה בחברה בדרך כלל גדולה יותר.
ניתן לסחור בניירות הערך של החברה.
הנפקת מניות מאפשרת למייסדי החברה המנפיקה למכור את אחזקתם בשוק, וע"י כך לבצע אקזיט (EXIT).
מיזוגים ורכישות - הנפקת מניות מאפשרת לחברה המנפיקה לבצע רכישות ומיזוגים בתמורה להחלפת מניות, מבלי להוציא כסף "מהכיס".
חסרונות:
יש הוצאות נלוות רבות להנפקה.
יש לאמץ תקני חשבונאות מחמירים.
על החברה לאחר ההנפקה להיות כפופה לרשות לניירות ערך ולהחלטותיה.
על החברה להיות יותר שקופה (לדוגמה: פרסום 5 מרוויחי השכר הגבוהים בחברה).
מידע חיוני של החברה עלול לזלוג למתחרים (לדוגמה: ספקים ולקוחות עיקריים, תחומי פעילות, חולשות וחוזקות של החברה).
ישנם גורמים רבים שעלולים להשפיע לרעה על ניירות הערך של החברה.
אם יונפקו יותר מ-50% מהמניות החברה נכנסת לסיכון מפני השתלטות עוינת אפשרית.
תהליך ההנפקה

כאשר פירמה מקבלת החלטה לצאת להנפקה לרוב ישכרו את שירותיהם של חתמים או בנקים להשקעות.
אלו יכתבו תשקיף המתאר את פרטי ההנפקה ויגישו אותו לאישור הבורסה והרשות לניירות ערך.
לאחר שיתקבלו אישורים אלו, יפורסם התשקיף ויפתח מעין "מכרז" על מספר המניות ומחיר המניה אותו יקבע החתם.
החתם, שהוא מנהל ההנפקה אחראי על שיווק ההנפקה למשקיעים מיועדים ובעלי עניין, כמו כן הוא מבקר את תהליך ההנפקה
ודואג לשקיפות המידע, ובנוסף הוא מעין ביטוח מצד החברה ו"מתחייב" לרכוש חלק מן המניות אם לא כולן נמכרו בהנפקה.
לאחר המכרז ו"פתיחת המעטפות" נקבע מחיר מינימום בו הוצעו מספיק הצעות לקניית כל המניות בהנפקה וכל המציעים שהציעו 
מחיר זה או גבוה יותר "יזכו" לקנות את המניות לפי סדר גודל יחסי להצעתן.
כלומר, לדוגמה, אם הונפקו 100 מניות והוצעו מחירים המתאימים ל-200 מניות כל מציע ש"זכה" יקבל 50% מן המניות עליהן
הציע, משמע אדם/גוף שהציעו מחיר על 10 מניות וזכו, יקבלו רק 5 מניות במחיר שנקבע בסוף ההנפקה.
כך מסתיים תהליך ההנפקה והפירמה יוצאת למסחר רגיל בבורסה לניירות ערך.
ההנפקות הגדולות בהיסטוריה

| 0 | 1 | 2 | 3 |
| --- | --- | --- | --- |
| חברה | שנת הנפקה | גובה (דולר ארצות הברית) | מסחר |
| עראמקו | 2019 | 29.4 מיליארד |  |
| קבוצת עליבאבא | 2014 | 25 מיליארד | NYSE:BABA |
| בנק סין לחקלאות | 2010 | 22.1 מיליארד | SEHK: 1288 SSE: 601288  |
| בנק סין לתעשייה ומסחר | 2006 | 21.9 מיליארד | SEHK: 1398 SSE: 601398  OTC Pink: IDCBY |
| AIA Group Limited | 2010 | 20.5 מיליארד | SEHK: 1299 |
| ויזה (VISA) | 2008 | 19.7 מיליארד | NYSE: V |
| ג'נרל מוטורס | 2010 | 18.15 מיליארד | NYSE: GM |
| Facebook | 2012 | 16 מיליארד | NASDAQ: FB |
עד 2009 הייתה ארצות הברית המובילה בתחום ההנפקות הראשונות במונחי סכום כולל. מאז ההובלה עברה לסין (כולל הונג קונג) עם הנפקות בסך 73 מיליארד דולר עד נובמבר 2011, כאשר הבורסה המובילה הייתה בורסת הונג קונג עם 30.9 מיליארד ב 2011 (קצת מאחוריה בורסת ניו יורק שגייסה 30.7 באותה שנה).
ראו גם

השוק הראשוני
הנפקה
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
ה'רע"ח

ה'רע"ח (5,278) ובקיצור רע"ח – היא שנה עברית  אשר החלה ביום א' בתשרי, אור ל-17 בספטמבר 1517 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 1518.
המולד של תשרי חל ביום רביעי, 0 שעות ו-888 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנת שמיטה, ושנת 15 במחזור העיבור ה-278. תקופת ניסן שבשנה זו היא תחילת שנת 14 (סימנה ידלוז) במחזור השמש ה-189.
שנה זו היא שנת 1,449 לחורבן הבית, ושנת 1,829 לשטרות.
אירועים

ט"ו בחשוון - מרטין לותר תלה את מסמך 95 התזות נגד האפיפיור והנצרות הקתולית בכללותה על דלת הכנסייה בויטנברג והחל בכך את תהליך הרפורמציה בנצרות[דרוש מקור].
נולדו

י"א באייר - אנטואן דה בורבון, מייסד בית בורבון
נפטרו

כ"ג בחשוון - פרנסיסקו חימנס דה סיסנרוס
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הגדוד השישי של הפלמ"ח

| --- | --- |

סמל הגדוד השישי
 פרטים
 מדינה:  ישראל ישראל
 שיוך:   פלמ"ח
 סוג:  גדוד רגלים
 אירועים ותאריכים
 תקופת הפעילות:  דצמבר 1947 – מאי 1949 (כשנה)
 מקים היחידה:  צבי זמיר
 מלחמות:  מלחמת העצמאות
 פיקוד
 יחידת אם:   חטיבת הראל
 דרגת המפקד:    סגן אלוף
 מפקדים:  מפקד הגדוד: צבי זמיר סמג"ד: דני מס, עמוס חורב קמב"ץ: יצחק יעקב קצין מודיעין: איסר חלמיש מפקדי פלוגות: שלמה גזית, אליהו סלע, גיורא זיבנר, אליעזר לוסיק, זלמן (זומה) כהן, שמואל ללקין
המסדר החגיגי שפתח את "יום הגדוד השישי" במחנה ישראל. מימין: יעקב חפץ (שליש), במרכז: צביקה זמיר (מג"ד), משמאל: יצחק יעקב (קמב"ץ)
חטיבת הראל - הגדוד השישי: מימין לשמאל: יעקב חפץ (שליש), יצחק יעקב (קמב"ץ), גיורא זיבנר (מ"פ מסייעת), אליעזר לוסיק הן (מ"פ א'), צבי זמיר (מג"ד)
שלט באתר ההנצחה לגדוד השישי מול שואבה
הגדוד השישי ("גדוד ירושלים") היה אחד מהגדודים שהוקמו על ידי הפלמ"ח עם תחילת מלחמת העצמאות. במהלך 1948 הפך לאחד מגדודי חטיבת הראל תחת פיקודו של צבי זמיר. במסגרת המערכה על ירושלים במלחמת העצמאות זירת הפעילות העיקרית של הגדוד הייתה ירושלים והדרכים אליה. במאי 1949 פורק הגדוד (עם פירוק הפלמ"ח).
רקע

הפלמ"ח הוקם ב-1941 ככוח הכפוף למטה ההגנה ובפיקודו של יצחק שדה ותהליך בניית הכוח החל מייד עם קבלת ההחלטה. תחילה התארגנו והתאמנו הכוחות במסגרות מחלקתיות ופלוגתיות בהתאם לצו המטה הארצי של ההגנה מ-15 במאי 1941 שהורה על הקמת 9 פלוגות (בהמשך גדל המספר ל-12). במקביל לבניית הפלוגות החל מטה הפלמ"ח לתכנן את מבנה הארגון והוחלט על הקמת שלש חטיבות כשבכל חטיבה 2–3 גדודים. החטיבות שעל הקמתן הוחלט היו חטיבת יפתח (הצפונית), חטיבת הראל (המרכזית) וחטיבת הנגב (הדרומית). בחטיבת הראל נבנו, בתחילה, 3 גדודים (הגדוד הרביעי, הגדוד החמישי והגדוד השישי) ובהמשך נוסף הגדוד העשירי.
ההיסטוריה של הגדוד השישי

הגדוד הוקם בדצמבר 1947 כשגרעין הגדוד הורכב מפלוגה ח' של הגדוד השני ומה"רזרבה" הירושלמית. כמפקד הגדוד מונה צבי זמיר וסגנו היה עמוס חורב.
יחידות הגדוד פוזרו ביישובים מסביב לירושלים:
פלוגה בבית הערבה.
מחלקה בכפר עציון.
מחלקה מוגברת בקריית ענבים ובמעלה החמישה בפיקודו של סרן יעקב ישראלית.
פלוגת "פורמנים" שעסקה בליווי שיירות.
ההיסטוריה של הגדוד השישי > דצמבר 1947

בתחילת מלחמת העצמאות היה היעד העיקרי של הגדוד לסייע לשיירות האספקה שעלו לירושלים. סיוע זה התבטא בצירוף לוחמים מלווים ("הפורמנים") ובכיבוש משלטים שחלשו על הדרכים לירושלים. בין השאר פעלו מחלקות הגדוד נגד בית סוריכ, דיר איוב וכפר יאלו.
ההיסטוריה של הגדוד השישי > ינואר 1948

בינואר 1948 הצטרפו כ-20 מחיילי פלוגה ח' של הגדוד (של המ"פ אליהו סלע "רעננה") לשיירת הל"ה ונהרגו בדרכם לגוש עציון.
בשלהי אותו חודש תקפה המחלקה של קריית ענבים את הקסטל ונאלצה לסגת לאחר ש-10 מחיילה נהרגו (וביניהם המ"מ יעקב ישראלית).
ההיסטוריה של הגדוד השישי > מרץ 1948

במרץ 1948 תקפה מחלקת קריית ענבים שוב את הקסטל וגם התקפה זו נכשלה ומספר מחיילי המחלקה נהרגו (וביניהם מפקד המחלקה, סרן גדעון "ג'וני" פלאי).
באותו חודש הוביל מפקד הגדוד, צבי זמיר, את שיירת נבי דניאל כשחלק ממגיניה היו מחיילי הגדוד.
ההיסטוריה של הגדוד השישי > אפריל 1948

בתחילת אפריל פוצצו חיילי פלוגת "בית הערבה" גשרים בדרכים שעולות לירושלים וזאת כדי למנוע הגעת תגבורות לעיר.
במהלך החודש ירד הגדוד להתארגנות ומנוחה במחנה 80 שבפרדס חנה.
ההיסטוריה של הגדוד השישי > מאי 1948

בסוף מאי השתתפו חלק מחיילי פלוגת ה"פורמנים" במבצע בן נון ב' במסגרתו תקפו את משטרת לטרון.
פלוגת "בית הערבה" המשיכה לפעול בגזרת ים המלח ובין השאר תקפה בסדום, מיקשה את כביש יריחו-ירושלים ותקפה את משטרת א-צאפי
מחלקת "גוש עציון" השתתפה בקרב האחרון על גוש עציון שלאחריו נפל הגוש והניצולים נפלו בשבי.
ההיסטוריה של הגדוד השישי > יוני 1948

הגדוד מצטרף לחטיבת הראל במהלך ההפוגה הראשונה.
לקיחת חלק במבצע נגד האצ"ל והניסיון לפרוק נשק מאלטלנה.
ההיסטוריה של הגדוד השישי > יולי 1948

הגדוד השתתף במבצע דני במהלכו כבש את סובא ודיר עמאר וכן השתתף בהתקפה על לטרון, רכס התותחים, בית נובא ובית ת'ול.
ההיסטוריה של הגדוד השישי > אוקטובר 1948

השתתפות במבצע ההר.
ההיסטוריה של הגדוד השישי > דצמבר 1948

השתתפות במבצע חורב.
הנצחת הגדוד

אתר להנצחת הגדוד השישי הוקם ליד מושב שואבה וממזרח לאנדרטת פורצי הדרך לירושלים. באתר זה מוצג מסלול הקרבות של הגדוד וכן מתחילה בו דרך דיפנבייקר.
אחד מגדודי חטיבת הראל (גדוד 106) שימר את השם "ירושלים" כחלק משמו.
מורשת הגדוד משולבת באתר ההנצחה של פורצי הדרך לירושלים בחאן שער הגיא.
לקריאה נוספת

אברהם כץ, תש"ח - מכבי הצעיר - הגדוד השישי של הפלמ"ח, הוצאת בית הפלמ"ח, 2015
מתי מגד, הגדוד הששי מספר, הוצאת "שרות התרבות של צה"ל" ו"ספריית כיס לחייל העברי", 1948, איורים: יורם קניוק
הערות שוליים

↑  אנשי הרזרבה היו אנשי ארגון "ההגנה" שהתאמנו לפני 1947 ושוחררו לאזרחות כאנשי מילואים
↑  ההתקפות על המשטרה והכפר א צאפי, באתר הפלמ"ח
↑  התקפה על "רכס התותחים", באתר הפלמ"ח
↑  אתר הנצחה לגדוד השישי של פלמ"ח-הראל, באתר "יזכור"
↑  על הספר, באתר הפלמ"ח
↑  ספר "הגדוד הששי מספר", באתר הפלמ"ח
הנפשה ממוחשבת

הנפשה ממוחשבת היא יצירת אשליה של תנועה באמצעות דגמים, ציורים או איורים שנוצרו באמצעות מחשב.
דוגמה להנפשה ממוחשבת אשר מופקת בשיטת "לכידת תנועה"
השיטה הנפוצה ביותר ליצור התמונות היא גרפיקת תלת-ממד המאפשרת ליצור תמונות עשירות וריאליסטיות גם לצורך פעלולים בסרטים מצולמים וגם ליצירת סרטי הנפשה טהורים.